Република Србија

Општина Дољевац

Председник општине

Број: 02-30

Дана: 20.02.2019. године

Д о љ е в а ц

На основу члана 8. Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/18), и члана 7. Правилникa о критеријумима и поступку доделе средстава из буџета општине Дољевац за суфинансирање програма и пројеката од јавног интереса („Сл.лист града Ниша“, број 4/19),

председник општине Дољевац доноси

**РЕШЕЊЕ**

Образује се Комисија за спровођење поступка јавног конкурса за доделу средстава удружењима из буџета Општине Дољевац, за финансирање програма/пројеката чији су носиоци/партнери удружења и друге организације цивилног друштва које су регистроване и делују на територији општине Дољевац, у следећем саставу:

Председник:

1. Гордана Цветковић, дипл.правник;

Чланови:

1. Јовица Пешић, дипл.економиста;
2. Властимир Анђелковић, дипл.економиста;
3. Весна Илић, дипл. економиста;
4. Слађана Михајловић, економски техничар.

Комисија се именује на период од четири године.

Задаци Комисије за спровођење поступка јавног конкурса за доделу средстава удружењима су следећи:

• припрема конкурсне документације у складу са Уредбом о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, број 16/18);

• оглашавање јавног конкурса на званичној интернет презентацији Општине Дољевац www.оpstinadoljevac.rs и Порталу е-Управа;

• утврђивање листе вредновања и рангирања пријављених пројеката;

• предлог одлуке о избору пројеката којима се додељују бесповратна средства;

• објављивање Одлуке о избору пројеката којима се додељују бесповратна средства на званичној интернет презентацији Општине [www.оpstinadoljevac.rs](http://www.оpstinadoljevac.rs) и Порталу е-Управа,

О б р а з л о ж е њ е

Чланом 7. Правилника о критерујумима и поступку доделе средстава из буџета општине Дољевац за суфинансирање програма и пројекта од јавног интереса прописано је да Председник општине именује Комисију за спровођење поступка јавног конкурса за доделу средстава удружењима.

У складу са чланом 2 наведеног Правилника Општина Дољевац ће финансирати програме / пројекте од јавног интереса за општину Дољевац у 2019. години из следећих области: социјалне заштите, борачко-инвалидске заштите, заштите лица са инвалидитетом, друштвене бриге о деци, помоћи старима, здравствене заштите, заштите и промовисања људских и мањинских права, образовања, науке, одрживог развоја, заштите животиња, као и хуманитарни програми и други програми у којима удружење искључиво и непосредно следи јавне потребе.

Укупан износ средстава немењених финансирању програма / пројеката од јавног интереса у општини Дољевац, у наведеним областима, утврђује се Одлуком о буџету општине Дољевац.

У складу са наведеним формирана је Kомисија као у диспозитиву овог Решења.

Председник

Горан Љубић